6 ईसू जब बैतनिय्याह मँ समौन कोढ़ी क घरे रहा। 7 तबही एक स्त्री चिकना, स्फटिक क सीसी मँ बहोत महँग इतर भरिके लइ आई अउर ओका ओकरे मूँड़े प उड़ेल दिहस। उ समइ उ पटरा प टेक लगाइके निहुरा बइठा रहा।
14 तब यहूदा इस्करियोती जउन ओकर बारहु चेलन मँ एक रहा, मुख्ययाजकन क लगे गवा अउर ओसे बोला, 15 "यदि मइँ ईसू क तोहका पकरवाइ देउँ तउ तू मननई मोका का देब्या?" तब उ पचे यहूदा क चाँदी क तीस रूपया देइ बरे इच्छा परगट किहेन। 16 उहइ समइ स यहूदा ईसू क धिखा दइ के पकड़वावइ क ताक मँ रहइ लाग।
18 ईसू कहेस, "गाउँ मँ उ मननई क लगे जा अउर ओसे कहा, कि गुरु कहेस ह, 'मोर तय भई घरी निगचे बाटइ, मइँ तोहरे घर आपन चेलन क संग फसह क त्यौहार मनावइ वाला अहउँ।'" 19 फिन चेलन वइसा ही करेन जइसा ईसू बताए रहा अउर फसह क त्यौहार क तइयारी किहन।
30 फिन उ पचे फसह क भजन गाइके जैतून पहाड़े प गएन।
31 फिन ईसू ओनसे कहेस, "आज राति तू पचन क मोह मँ बिसवास डुग जाई। काहेकि पवित्तर सास्तरन मँ लिखा अहइः
अउर झुंड क भेड़न तितराइ बितराइ जइहीं।' (A)
35 तब पतरस ओसे कहेस, "अगर मोका तोहरे संग मरि जाइ क होइ तउ भी तोसे मइँ कबहूँ न मुकरब।" बाकी सब चेलन इहइ कहेन।
43 तब उ आवा अउ ओनका फिन सोवत पावा। उ पचेन क आँखन थकी रहिन। 44 तउ उ ओनका छोड़िके फिन गवा अउर तिसरी दाईं भी पहिले क नाईं ओनही सब्दन मँ पराथना करेस।
47 ईसू जब बोलत रहा, यहूदा जउन बारहु चेलन मँ एक रहा, आवा। ओकरे संग तरवारन अउर लाठियन स लइस मुख्ययाजकन अउर बुजुर्ग यहूदी नेतन क पठई एक भारी भीड़ भी रही। 48 यहूदा जउन ओका पकड़वावइ वाला रहा, ओनका एक इसारा बतावत भवा कहेस, "जउन कउनो क मइँ चुमउँ, उहइ होई, ओका धइ लिहा।" 49 फिन उ सीधे ईसू क लगे गवा अउ बोला, "हे गुरु!" अउर बस उ ईसू क चूम लिहेस।
फिन भिड़िया क लोग लगे जाइके ईसू क दहबोच कइ गिरफ्तार कइ लिहन। 51 फिन जउन मिला ईसू क संग रहेन, ओनमाँ स एक तरवार हींच लिहस अउर वार कर महायाजक क नउकर क कान काट लिहस।
55 उहइ समइ ईसू भीड़े स कहेस, "तू पचे तरवारन, लाठियन क संग मोका धरवावइ अइसे काहे आइ अहा जइसे कउनो डाकू क धरइ आवत हीं? मइँ हर दिन मन्दिर मँ बइठा उपदेस देत रहत हउँ अउर तू पचे मोका नाहीं धर्या। 56 मुला इ सब कछू घटि गवा कि नबियन क लिखा पूर होइ।" फिन ओकर चेलन ओका तजि क पराय गएन।
57 ईसू क जउन धरे रहेन, उ पचे ओका कैफ़ा नाउँ क महायाजक क समन्वा लइ गएन। हुवाँ धरम सास्तिरियन अउर बुजुर्ग यहूदी नेतन भी ऍकट्ठा भएन। 58 पतरस ओसे दूर-दूर रहत ओकरे पाछे-पाछे महायाजक क अंगना क भितरे तलक चला गवा। अउर फिन अंत देखइ हुवाँ पहरेदारन क संग बइठ गवा।
62 फिन महायाजक खड़ा होइके ईसू स पूछेस, "का जवाबे मँ तोहका कछू नाहीं कहइ क अहइ कि इ मनइयन तोहरे खिलाफ इ का साच्छी देत अहइँ?" 63 मुला ईसू खमोस रहा।
74 तब पतरस आपन क धिक्कारइ लाग अउर सपथ खाएस, "मइँ उ व्यक्ति क नाहीं जानत हउँ!" तबहिं मुर्गा बाँग दिहस। 75 तब्बइ पतरस क उ याद होइ आवा जउन ईसू ओसे कहे रहा, "मुर्गा क बाँग देइ स पहिले तू तीन दाईं मोका नकार देब्या।" तब पतरस बाहेर चला गवा अउ फूट फूट क रोवइ लाग।
Awadhi Bible: Easy-to-Read Version. Copyright © 2005 Bible League International.
